Sedertdien is sy naam op almal se lippe. Toe die tragiese nuus die gemeenskap bereik het, was dit asof ‘n donker wolk van hartseer oor die dorp kom hang het.
Die presiese besonderhede rondom die insident is nog nie amptelik bekend nie, maar die ‘hoe’ en die ‘wat’ maak nie regtig saak nie. Wat saakmaak, is dat ‘n jong man, ‘n pa, sy lewe in diens van sy medemense opgeoffer het.
“Die ondersteuning vir die gesin en ons brandweermanne wat nou nog die vuur bestry, was oorweldigend. Ek kan net vir elke persoon wat ‘n bydrae gelewer het ‘Dankie’ sê.”
Die gemeenskap is dit eens dat hy ‘n liefdevolle mens was en uit die gebare wat ons reeds gesien het, was mense net so lief vir hom. Hy word beskryf as ‘n man met ‘n sagte geaardheid en ‘n passie om sy medemens te dien.